Diari Oficial de la Generalitat Valenciana


Sumari del DOGV 6445, del 25-01-2011 (2011/543)

Informació pública de l'alternativa tècnica al Programa d'Actuació Integrada del Pla Parcial del Sector SAUT 3 de les normes subsidiàries d'Almoradí.
-----------------------------------------------------------------------------------------------------------------------------------------------------

### Dades del document

Número de DOGV
:   6445

Data del DOGV
:   25-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/543


Data del document
:   17-01-2011

Organisme emissor
:   Agrupació d'Interés Urbanístic Per L'Execucio del Sector Saut-3

Tipus de document
:   Anunci

Descriptors 

:   * Almoradí
    * pla d'urbanisme
    * empresa privada

Informació pública de l'alternativa tècnica al Programa d'Actuació Integrada del Pla Parcial del Sector SAUT 3 de les normes subsidiàries d'Almoradí. [2011/543]  
L'Agrupació d'Interès Urbanístic per a l'execució del Sector SAUT 3 d'Almoradí, amb domicili a Almoradí (Alacant), carrer de la Comunitat Valenciana, núm. 9, i amb CIF V-54539231, té intenció de participar en el concurs per a l'adjudicació del Programa d'Actuació Integrada del Sector SAUT 3 de les normes subsidiàries d'Almoradí, les bases particulars de les quals van ser aprovades pel Ple de l'Ajuntament d'Almoradí el 30 de Setembre de 2010, i publicades en el Diari Oficial de la Comunitat Valenciana el 23 de novembre de 2010.   
De conformitat amb el que es disposa en l'article 134.4. de la Llei 16/2005, de 30 de desembre, Urbanística Valenciana, i l'article 293 del Decret 67/2006, de 19 de maig, que va aprovar el Reglament d'Ordenació i Gestió Territorial i Urbanística, s'anuncia l'obertura del període d'informació pública de l'alternativa tècnica, per termini d'un mes, comptat a partir del 27 de gener de 2011, i únicament als efectes de presentar al·legacions, de la següent documentació:  
- Identificació del document de planejament que regula l'ordenació detallada a desenvolupar.  
- Projecte d'Urbanització del Programa d'Actuació Integrada del Pla Parcial del Sector SAUT-3 de les normes subsidiàries d'Almoradí.  
Aquests documents es trobaran protocol·litzats en la notaria de Luis Lorenzo Serra, situada a Almoradí, carrer Major, núm. 18, 1r, a partir del dia 27 de gener de 2011, on podran ser consultats de dilluns a divendres, de 10.00 a 14.00 hores. Així mateix, es dipositarà una còpia en l'Ajuntament d'Almoradí, on igualment podran ser consultats en horari d'atenció al públic.   
Qualsevol persona podrà comparèixer en el termini d'un mes comptat des del 27 de gener de 2011, en la notaria abans ressenyada per a obtenir còpia de l'acta notarial de protocol·lització o sol·licitar que se li exhibisca aquesta a la seu de l'Ajuntament d'Almoradí a fi d'obtenir còpia de la documentació formulada, així com per a presentar al·legacions a la citada documentació.   
Es fa constar que, prèviament a la publicació d'aquest anunci, de conformitat amb el que es disposa en l'article 134 de la LUV, s'ha practicat notificació als titulars cadastrals dels terrenys i als interessats, servint aquest edicte per a esmenar qualsevol defecte en què es puga incórrer en la citada notificació i per a notificar a aquells titulars cadastrals que siguen desconeguts, de parador ignorat o que, intentada aquesta, no s'haguera pogut practicar, a tenor del que es disposa en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 296.4 del Reglament d'Ordenació i Gestió Territorial i Urbanística, i sense perjudici que l'avís als dits titulars s'efectue addicionalment mitjançant publicació en el Butlletí Oficial de la Província d'Alacant.   
Almoradí, 17 de gener de 2011.- El president: Manuel Calvo Latorre.